**भारत सरकार**

**रेल मंत्रालय**

**राज्य सभा**

**06.03.2020 के**

**अतारांकित प्रश्न सं. 1872 का उत्तर**

**लोको इंजन चालकों की कार्य स्थिति में सुधार करना**

**1872. श्री महेश पोद्दारः**

**क्या रेल मंत्री यह बताने की कृपा करेंगे किः**

(क) क्या यह सच है कि लोको इंजन में शौचालय और पेयजल सुविधाओं का अभाव होता है;

(ख) क्या कोई वातानुकूलित केबिन (एसी) वाले लोकोमोटिव इंजन चलाए जा रहे हैं, यदि हां, तो तत्संबंधी ज़ोन-वार ब्यौरा क्या है;

(ग) क्या रेलवे सभी ज़ोन में वातानुकूलित केबिन, शौचालय और पेयजल सुविधाओं वाले लोकोमोटिव इंजन शुरू करने की योजना बना रहा है;

(घ) यदि हां, तो तत्संबंधी ब्यौरा क्या है; और

(ङ) क्या सरकार लोको इंजन चालकों की कार्य स्थिति में सुधार करने के लिए कोई उपाय करने की योजना बनाई है या बना रही है?

**उत्तर**

**रेल और वाणिज्य एवं उद्योग मंत्री (श्री पीयूष गोयल)**

(क): लोको इंजन कैब में परीक्षण आधार पर शौचालय मुहैया कराए गए है। रनिंग कक्षों और कर्मीदल लॉबियों में कर्मचारियों के लिए पेयजल की सुविधा मुहैया कराई गई है।

(ख): जी हां। 31.01.2020 तक जोन-वार 1914 अदद रेल इंजनों में केबिन एसी की व्यवस्था की गई है। ब्यौरा संलग्न हैः

(ग) और (घ): जी हां।

* उत्पादन इकाइयों द्वारा तैयार किए जा रहे नए रेल इंजनों में कैब एसी फिट किए जा रहे हैं और कारखानों को विद्युत रेल इंजनों की आवधिक ओवरहॉलिंग के दौरान कैब एसी की व्यवस्था करने के लिए कहा गया है।
* परीक्षण के आधार पर प्रतिक्रिया पश्चात नए विद्युत इंजनों में वॉशरूमों/शौचालयों की सुविधा मुहैया कराई जाएगी।
* रनिंग कक्षों, कर्मीदल लॉबियों आदि में रनिंग कर्मचारियों के लिए पेयजल सुविधा पहले ही मुहैया कराई गई है।

(ङ): उपर्युक्त के अलावा, रनिंग कर्मचारियों के लिए निम्नलिखित प्रावधान/सुविधाएं मुहैया कराई गई हैं:

* उत्पादन इकाइयों द्वारा विनिर्मित किए जा रहे सभी नए बिजली रेल इंजनों में अधिक स्थान वाली कैब हैं, जिन्हें कर्मीदल के आराम और सुविधापूर्वक कार्य करने के लिए एर्गोनॉमिकली डिजाइन किया गया है।
* दो तिहाई से अधिक रनिंग कक्षों (जहां ड्यूटी के पश्चात रनिंग कर्मचारी आराम करते है) में पहले ही वातानुकूलन की व्यवस्था है। शेष रनिंग कक्षों के लिए, समावेशी कार्य स्वीकृत है। इस समय, इन रनिंग कक्षों में डेजर्ट कूलर्स की व्यवस्था है।
* महिला रनिंग कर्मचारियों को अलग कक्ष और रनिंग कक्षों में शौचालय सुविधाएं मुहैया कराई जा रही हैं।
* रनिंग कक्षों में रनिंग कर्मचारियों को रियायती दरों पर भोजन भी उपलब्ध कराया जाता है।

\*\*\*\*\*

लोको इंजन चालकों की कार्य स्थिति में सुधार करने के संबंध में दिनांक 06.03.2020 को राज्‍य सभा में श्री महेश पोद्दार के अतारांकित प्रश्‍न सं. 1872 के भाग (ख) के उत्‍तर से संबंधित **परिशिष्ट**।

(ख): वातानुकूलित (एसी) केबिनों वाले इंजनों का जोन-वार विवरणः

|  |  |  |
| --- | --- | --- |
| **क्र. सं.** | **रेलवे जोन** | **इंजनों की संख्या** |
| 1 | मध्‍य रेलवे   | 149 |
| 2 | पूर्व रेलवे | 75 |
| 3 | पूर्व मध्‍य रेलवे | 154 |
| 4 | पूर्व तट रेलवे | 170 |
| 5 | उत्‍तर रेलवे | 186 |
| 6 | उत्‍तर मध्‍य रेलवे | 120 |
| 7 | पूर्वोत्‍तर रेलवे | 64 |
| 8 | पूर्वोत्‍तर सीमा रेलवे | 56 |
| 9 | उत्‍तर पश्चिम रेलवे | 64 |
| 10 | दक्षिण रेलवे | 118 |
| 11 | दक्षिण मध्‍य रेलवे | 184 |
| 12 | दक्षिण पूर्व रेलवे | 108 |
| 13 | दक्षिण पूर्व मध्‍य रेलवे | 122 |
| 14 | दक्षिण पश्चिम रेलवे | 66 |
| 15 | पश्चिम रेलवे | 147 |
| 16 | पश्चिम मध्‍य रेलवे | 131 |

\*\*\*\*\*